AIS เล่นเกมสวนกลับ
เรื่องการควบรวมกิจการระหว่าง TRUE กับ DTAC ทำให้สปอร์ตไลท์ฉายแสงไปที่หุ้น TRUE-DTAC ทันที ด้วยอิริยาบถที่แตกต่างกันไป...
เรื่องการควบรวมกิจการระหว่าง TRUE กับ DTAC ทำให้สปอร์ตไลท์ฉายแสงไปที่หุ้น TRUE-DTAC ทันที ด้วยอิริยาบถที่แตกต่างกันไป...
23 พ.ย. 2564

สัปดาห์นี้…เปิดหัวด้วยดีลใหญ่…ว่าด้วยเรื่องการควบรวมกิจการระหว่างบริษัท ทรู คอร์ปอเรชั่น จำกัด (มหาชน) หรือ TRUE (ค่ายมือถือเบอร์สอง) กับบริษัท โทเทิล แอ็คเซ็ส คอมมูนิเคชั่น จำกัด (มหาชน) หรือ DTAC (ค่ายมือถือเบอร์สาม) ทำให้สปอร์ตไลท์ฉายแสงไปที่หุ้น TRUE-DTAC ทันที ด้วยอิริยาบถที่แตกต่างกันไป…
– นักลงทุน…เฮโลตะลุมบอนไล่ซื้อหุ้น TRUE-DTAC เสมือนโปรโมชั่น Monday Sell กันเลยทีเดียว..!!
– ลูกค้าผู้ใช้บริการมือถือทั้งค่าย “ทรู-ดีแทค” เข้าโหมดจินตนาการ…เอาไงดี…อยู่ต่อ หรือขอย้ายไปซบสายเขียว..?
– แวดวงโทรคมนาคม…เริ่มถกเถียงเสี่ยงผูกขาดตลาดหรือไม่.!? ดีลนี้จะดันหรือไม่ และสุดท้ายจะจบเมื่อไหร่
เอาเป็นว่า…ในวงสังคมหรือโซเชียลมีเดียไหนไม่มีเรื่อง TRUE-DTAC เม้าท์…ก็เอ๊าท์ไปเลย..!!
แต่ระหว่างโมเมนตัมข่าวสารถูกจับจ้องอยู่ที่มือถือค่ายฟ้า-แดง..!! ว่ากำลังจะโค่นบัลลังก์เบอร์หนึ่งยักษ์เขียว…(หากแผนควบรวมกิจการสุขสมอารมณ์หมายในท้ายที่สุด)
ฝั่งพี่ยักษ์เขียว AIS ผู้ให้บริการเบอร์หนึ่งของไทย ก็เปิดเกมรุกชิงพื้นที่ข่าวบนสื่อโซเชียลมีเดียกลับมาทันที
โดยใช้วิธิการส่งสารไปถึงผู้บริโภค แบบบลัฟกลับนิ่ม ๆ ว่า “อยู่กับ AIS ดีที่สุด”
ด้วยทัพ “พรีเซนเตอร์” ชุดใหญ่ไฟกระพริบ ทั้ง “ลิซ่า-เบลล่า” เอาเป็นว่ารุ่นเล็กรุ่นใหญ่มาครบ…
จับทุกกลุ่มลูกค้าหลากหลาย เพื่อออกมาสื่อข้อความว่า “อยู่กับ AIS ดีที่สุด’”
พร้อมทั้งบอกว่า AIS ให้บริการมาแล้วกว่า 31 ปี แถมเชิญชวนให้มาเป็นครอบครัว AIS ด้วยกัน
“อยู่กับ AIS ดีที่สุด เพราะ AIS มีคลื่นมากที่สุด เร็วที่สุด ครอบคลุมที่สุดทั่วไทย AIS ที่ 1 ตัวจริง”
หรือประโยคที่ว่า “AIS ต้อนรับทุกคนสู่ครอบครัวเอไอเอส สัมผัส AIS 5G เครือข่ายที่ดีที่สุดในไทย เร็วที่สุด ครอบคลุมทุกพื้นที่ทั่วไทย ใช้ได้จริงครบ 77 จังหวัด”
แม้ว่าทุกแมสเสจ…ที่ส่งผ่านพรีเซนเตอร์ออกมา อาจเป็นเพียง “ประโยคหรือข้อความ” แค่สั้น ๆ…
แต่นั่นคือ…การตอกย้ำว่าแบรนด์ AIS  “ดีที่หนึ่ง” นะจะบอกให้..!!
เรียกว่าค่าย AIS ใช้กลยุทธ์การตลาดย้อนกลับ (Reverse Marketing) ได้อย่างชัดเจนจริง ๆ
ด้วยวิธีการคิดในมุมมองจากลูกค้า แล้วนำเสนอตอกย้ำข้อมูลที่แท้จริงให้กับลูกค้า โดยไม่ต้องขายสินค้าหรือโปรโมชั่นใด ๆ เลย…
นี่เพียงแค่ AIS เขาบลัฟกลับ TRUE-DTAC เบา ๆ นะ…ขอบอก..!!
….อิ อิ อิ….